Стожер његових романа и чине два циклуса: "Мислилац", тетралогија о Француској револуцији ("Девети термидор, Ђавољи мост, Завера" и "Света Јелена") и трилогија о Октобарској револуцији "Кључ", "Бекство" и "Пећина". Осим ових романа написао је низ дела на основу грађе из руске и европске историје, од владавине царице Катарине Велике (повест "Пунч вотка") до устанка у совјетској зони окупираног Берлина ("Бунило"). Међу њима, роман "Источнице" враћа читаоца на опсесивну Алдановљеву тему у већини његових дела: предисторију и узроке Октобарске револуције у Русији. "Прича о смрти" је Алдановљев биографски роман о последњим годинама Балзаковог живота и фебруарској револуцији 1848, а "Почетак краја" роман о хаотичним годинама непосредно уочи Другог светског рата, док је радња романа "Живи како хоћеш" смештена у период после Другог светског рата.